rejauldu/bengali-wikipedia huggingface dataset:
সাতবাড়িয়া ইউনিয়ন পাবনা জেলার সুজানগর উপজেলার একটি ইউনিয়ন।   ইতিহাস  সাতবাড়িয়া ইউনিয়ন ২০টি গ্রাম ও ১২টি মৌজা নিয়ে গঠিত। এই এলাকার প্রধান পেশা হলো কৃষি ও মৎস্য চাষ ও বিক্রি। পদ্মার তীর ঘেঁষে এই ইউনিয়ন অবস্থিত। পদ্মার দৃশ্য অনেকগুলো গ্রামকে সৌন্দর্যমণ্ডিত করেছে এই ইউনিয়নের।   অবস্থান  পাবনা জেলার সুজানগর উপজেলার একটি ইউনিয়ন।   ইউনিয়ন পরিষদ   যোগাযোগ ব্যবস্থা   এই ইউনিয়নের যোগাযোগ ব্যবস্থা ভালো। সরকারী অধিকাংশ রাস্তা পাকা রয়েছে, তবে কিছু রাস্তা কাঁচা রয়েছে।   রাস্তা ঘাট    হাট বাজার  সাতবাড়িয়া ইউনিয়নে উল্লেখযোগ্য কয়েকটি হাত রয়েছে।   শিক্ষা প্রতিষ্ঠান  এই ইউনিয়নে ১টি ডিগ্রি কলেজ, ৩টি মাধ্যমিক বিদ্যালয়, ১টি মাদরাসা ও ১৪ টি সরকারী প্রাথ্যমিক বিদ্যালয় রয়েছে।    ডিগ্রি কলেজ  সাতবাড়িয়া ডিগ্রী কলেজ   মাধ্যমিক বিদ্যালয়  সাতবাড়ীয়া উচ্চ বিদ্যালয়  সাতবাড়ীয়া বালিকা উচ্চ বিদ্যালয়  কাদোয়া মাধ্যমিক উচ্চ বিদ্যালয়   মাদরাসা  কুড়িপাড়া মোহাম্মাদিয়া দাখিল মাদরাসা   প্রাথমিক বিদ্যালয়   সাতবাড়ীয়া সরকারী প্রাথমিক বিদ্যালয়  তারাবাড়ীয়া সরকারী প্রাথমিক বিদ্যালয়  কাচুরী সরকারী প্রাথমিক বিদ্যালয়  নিশ্চিন্তপুর সরকারী প্রাথমিক বিদ্যালয়  কুড়িপাড়া সরকারী প্রাথমিক বিদ্যালয়  উপেন্দ্রনগর সরকারী প্রাথমিক বিদ্যালয়  কাদোয়া সরকার প্রাথমিক বিদ্যালয়  কাকিয়ান সরকারী প্রাথমিক বিদ্যালয়  গুপিনপুর সরকারী প্রাথমিক বিদ্যালয়  জোনারামচন্দ্রপুর সরকারী প্রাথমিক বিদ্যালয়  ভাটপাড়া সরকারী প্রাথমিক বিদ্যালয়  শ্যামনগর সরকারী প্রাথমিক বিদ্যালয়  সিংহনগর সরকারী প্রাথমিক বিদ্যালয়  কন্দপপুর সরকারী প্রাখমিক বিদ্যালয়   দর্শনীয় স্থান   পদ্মার নদীর সৌন্দর্য  পদ্মা তীর ঘেঁষে কাঞ্চন পার্ক  পদ্মা রিসোর্ট  সাতবাড়িয়া কলেজ মাঠে শহীদ স্মৃতি সৌধ বিশেষ ভালো উল্লেখযোগ্য।   ব্যাংক ও এনজিও   ব্যাংকের মধ্যে রয়েছেঃ  গ্রামীণ ব্যাংক, সাতবাড়িয়া শাখা  রাজশাহী কৃষি উন্নয়ন ব্যাংক, সাতবাড়িয়া শাখা  অগ্রণী ব্যাংক, সাতবাড়িয়া শাখা  এনজিও সংস্থা গুলো  ব্রাক  আশা  পাবনা প্রতিশ্রুতি  আসিয়াব  আরডিআরএস  শাপলা  উদ্দীপন  ধর্ম ও ধর্মীয় উৎসব  খাদ্য  তথ্যসূত্র   বিষয়শ্রেণী:সুজানগর উপজেলার ইউনিয়ন
ক্লাউদিও বিনকাস (, ; ১০ মে ১৮৯৭ – ৮ নভেম্বর ১৯৮০) একজন আর্জেন্টিনীয় সাবেক পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেছিলেন।  ক্লাউদিও ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।  আন্তর্জাতিক ফুটবল ক্লাউদিও কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।  ব্যক্তিগত জীবন ক্লাউদিও বিনকাস ১৮৯৭ সালের ১০ই মে তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮০ সালের ৮ই নভেম্বর তারিখে, আর্জেন্টিনায় ৮৩ বছর বয়সে তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল আর্জেন্টিনা  ১৯১৬  ১  ০ সর্বমোট  ১  ০  তথ্যসূত্র  বহিঃসংযোগ        বিষয়শ্রেণী:১৮৯৭-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
থাম্ব|আব্রাহাম ইবনে ইযরাআব্রাহাম বেন মেইর ইবনে ইযরা (হিব্রু: אַבְרָהָם אִבְּן עֶזְרָא or ראב"ע) ১০৮৯ খ্রিষ্টাব্দে স্পেনের টুডেলা শহরে জন্মগ্রহণ করেনEncyclopaedia Judaica, pages 1163–1164 এবং ১১৬৭ খ্রিষ্টাব্দে একই দেশের সম্ভবত কালাহরা শহরে মৃত্যুবরণ করেন।Jewish Encyclopedia (online); Chambers Biographical Dictionary gives the dates 1092/93 – 1167 মধ্যযুগের একজন বিশিষ্ট ইহুদি দার্শনিক ও তোরাহ/তাউরাত বিশ্লেষক হিসেবে তার বিশেষ পরিচিতি ও সুনাম রয়েছে।   প্রাথমিক জীবন-কথা  আব্রাহাম ইবনে ইযরা-র জন্মের সময় স্পেনের টুডেলা শহর সারাগোসা মুসলিম সম্রাজ্যের অধীনে ছিলো। নব্য গঠিত চরমপন্থী আল-মুহিদ মুসলিম শাসকদের সময়ে স্পেনে ইহুদী-বিদ্বেষ চরম পর্যায়ে পৌছে গেলে, তিনি নিজ জীবন বাচানোর জন্য ১১৪০ খ্রিষ্টাব্দের পূর্বে দেশ ছেড়ে পালিয়ে যান। তারপর তিনি বিশ্রামহীন ভাবে বিভিন্ন দেশে দেশে ঘুরে বেড়ান, এর মধ্যে রয়েছে উত্তর আফ্রিকার দেশসমুহ, মিশর, ইসরাইল দেশ, রোম, ফ্রান্স ও ব্রিটেন এবং ১১৬১ খ্রিষ্টাব্দে তিনি নিজ দেশে ফিরে আসেন। তিনি কোথায় ও কীভাবে মৃত্যুবরণ করেন এ বিষয়ে অনেক লোককথা প্রচলিত আছে, যেমন অনেকে মনে করেন তিনি ব্রিটেনে অবস্থান করার সময়ে বন্য কালো কুকুরের আক্রমণে ভীষণ ভাবে অসুস্থ হয়ে পড়েন এবং মারা যান। অশুভ শক্তির অস্তিত্বকে অস্বীকার করার জন্য এমনটি ঘটেছে বলে অনেকে বিশ্বাস করে থাকেন।  চাঁদে অবস্থিত আবেনযরা আগ্নেয়গিরির জ্বালামুখ তার নামে নামকরণ করা হয়েছে।   তথ্যসূত্র   বিষয়শ্রেণী:১০৮৯-এ জন্ম বিষয়শ্রেণী:১১৬৭-এ মৃত্যু বিষয়শ্রেণী:১০৮০-এর দশকে জন্ম বিষয়শ্রেণী:ইহুদি কবি
রবার্ট বাটলার  (জন্ম ১৯ জুন ১৯৬৭)  একজন ব্রিটিশ কনজারভেটিভ পার্টির রাজনীতিবিদ যিনি ২০১৯ সালের সাধারণ নির্বাচন থেকে আইলেসবারির সংসদ সদস্য (এমপি) ছিলেন। তিনি সেপ্টেম্বর এবং অক্টোবর ২০২২-এর মধ্যে কারাগার এবং পরীক্ষা সংক্রান্ত সংসদীয় আন্ডার-সেক্রেটারি রাষ্ট্রের দায়িত্ব পালন করেন।   প্রাথমিক জীবন এবং শিক্ষা  রবার্ট বাটলার বাকিংহামশায়ারের আইলেসবারিতে জন্মগ্রহণ করেন। তার প্রথম বছরগুলো বেডগ্রোভে অতিবাহিত হয়েছিল, যতক্ষণ না তার পরিবার বিসেস্টারে চলে আসে। তিনি শেফিল্ড বিশ্ববিদ্যালয়ে পড়াশোনা করেন, যেখানে তিনি ফরাসি এবং অর্থনীতি অধ্যয়ন করেন।   সংসদীয় কর্মজীবন  ২০১৯ সালের সাধারণ নির্বাচনে, বাটলার ৫৪% ভোট এবং ১৭,৩৭৩ সংখ্যাগরিষ্ঠতার সাথে আইলেসবারির এমপি নির্বাচিত হন।  ভোট বা অন্যান্য পদক্ষেপে কখনোই এর বিরোধিতা না করলেও, বাটলার হাই স্পিড ২ প্রকল্পের সমালোচনা করেছেন এবং একে "অবাঞ্ছিত এবং হাস্যকরভাবে ব্যয়বহুল রেলপথ" বলে অভিহিত করেছেন। বাটলার ২০২০ সালের মার্চ থেকে বিচারপতি নির্বাচন কমিটিতে কাজ করেছেন এবং ২০২০ থেকে ২০২২ পর্যন্ত সশস্ত্র বাহিনী সংসদীয় স্কিমের একজন সদস্য।  ১৩ জুন ২০২২-এ, বাটলারকে লিজ ট্রাসের সংসদীয় ব্যক্তিগত সচিব, পররাষ্ট্র, কমনওয়েলথ এবং উন্নয়ন বিষয়ক সেক্রেটারি নিযুক্ত করা হয়েছিল। তিনি ৭ জুলাই ২০২২ এ এই পদ থেকে ইস্তফা দেন জুলাই ২০২২ যুক্তরাজ্য সরকারের সংকটের মধ্যে।   সম্মাননা  বাটলারকে ২৯ ডিসেম্বর ২০২৩ তারিখে ট্রাসের পদত্যাগ সম্মান তালিকায় অফিসার অফ দ্য অর্ডার অফ দ্য ব্রিটিশ এম্পায়ার (OBE) নিযুক্ত করা হয়েছিল।    তথ্যসূত্র   বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ টেলিভিশন উপস্থাপক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:ব্রিটিশ সম্প্রচারক-রাজনীতিবিদ
thumb|right|HMS Invincible, a British Invincible-class aircraft carrier right|thumb|USS Port Royal (CG-73), an American Ticonderoga class cruiser right|thumb|F221 Hessen, a Sachsen-class frigate of the German Navy thumb|right|HMCS Algonquin, a Canadian Iroquois-class destroyer thumb|right|HMAS Darwin, an Australian Adelaide-class frigate  সামরিক জলযান   , সামরিক জলযান বা যুদ্ধজাহাজ। কাজ আকার ও ধরন অনুযায়ী নামে পার্থক্য হয়ে থাকে। সামরিক জলযান গুলো সাধারণত নৌবাহিনী কর্তৃক যুদ্ধে ব্যবহার হয়। উৎপাদনগত দিক থেকে সাধারণ যাত্রীবাহি, মালবাহি ও অন্যান্য নৌযান এর সংগে এর নকশাগত পার্থক্য আছে। সংগত কারণে সামরিক জলযান বিরূপ আবহাওয়ায় অধিক সহ্যক্ষমতা, অস্ত্রসজ্জিত, দ্রুতগতি, দীর্ঘসময় পানিতে অবস্থান, উন্নত যোগাযোগ ব্যবস্থা, আধুনিক নিরাপত্তা ব্যবস্থা ইত্যাদি গুনাবলি সম্পন্ন হতে হয়।   শ্রেনিবিভাগ   সুপার ক্যারিয়ার [supercarrier]  উড়োজাহাজবাহি [aircraft carrier]  ড্রেডনট [dreadnought]  যুদ্ধজাহাজ [battleship]  হেলিকপ্টারবাহি [helicopter carrier]  ব্যাটলক্রুজার [battlecruiser]  পকেট ব্যটলশিপ [pocket battleship]  ক্রুজার [cruiser]  ডেস্ট্রয়ার [destroyer]  ফ্রিগেট [frigate]  করভেট [corvette]  ফাস্ট এটাক ক্র্যাফট [fast attack craft]  কোস্টাল প্যাট্রল [coastal patrol]  বিষয়শ্রেণী:নৌযান বিষয়শ্রেণী:নৌ জাহাজ বিষয়শ্রেণী:জাহাজের ধরন
thumb|upright=1.5  উদ্ভিদের নিচের অংশ এবং শিকড় রেখে ফসল কেটে সংগ্রহ করার পদ্ধতিকে র‍্যাটুনিং বলে। এর অন্যতম সুবিধা হচ্ছে র‍্যাটুনিং করা ফসল মৌসুমের আগে আবাদ করা যায়। মাঠ চাষের জন্যে তৈরী করতে যে খরচ হয়, সাধারনত র‍্যাটুনিং তা কমিয়ে দেয়। সবসময় এ পদ্ধতে প্রয়োগ করা যায়না। সাধারণত একটা চক্র শেষ হলে কমপক্ষে তিন বছর বিরতি দিয়ে করা হয়ে থাকে। আখের ক্ষেত্রে র‍্যাটুনিং করলে সাধারণত আখ চিকন হয় এবং চিনি এর পরিমাণ কমে যায়।  ধান গাছ সাধারনত একবর্ষজীবি কিন্তু এ পদ্ধতি প্রয়োগ করলে ধান গাছ ৩০ বছর পর্যন্ত এক গাছ থেকে চাষ করা যায়। তবে সেটা কেবল শীতপ্রধান অঞ্চলেই সম্ভব।International Rice Research Institute The Rice Plant and How it Grows Retrieved May 4, 2014   তথ্যসূত্র   বিষয়শ্রেণী:চাষ পদ্ধতি বিষয়শ্রেণী:চিনি বিষয়শ্রেণী:ধান উৎপাদন বিষয়শ্রেণী:ফলন সংগ্রহ
স্টুয়ার্ট আর্মস্ট্রং (; জন্ম: ৩০ মার্চ ১৯৯২) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব সাউদাম্পটন এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১০ সালে, আর্মস্ট্রং স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৭ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৫০ ম্যাচে ৫টি গোল করেছেন।  প্রারম্ভিক জীবন স্টুয়ার্ট আর্মস্ট্রং ১৯৯২ সালের ৩০শে মার্চ তারিখে স্কটল্যান্ডের ইনভার্নেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আর্মস্ট্রং স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১০ সালের ১৪ই এপ্রিল তারিখে তিনি স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ২৭ ম্যাচে অংশগ্রহণ করে ৬টি গোল করেছেন।  ২০১৭ সালের ২৬শে মার্চ তারিখে, ২৪ বছর, ১১ মাস ও ২৬ দিন বয়সে, ডান পায়ে ফুটবল খেলায় পারদর্শী আর্মস্ট্রং স্লোভেনিয়ার বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে আর্মস্ট্রং সর্বমোট ৪ ম্যাচে ১টি গোল করেছেন। জাতীয় দলের হয়ে অভিষেকের ৫ মাস ও ৬ দিন পর, স্কটল্যান্ডের জার্সি গায়ে প্রথম গোলটি করেছেন; ২০১৭ সালের ১লা সেপ্টেম্বর তারিখে, লিথুয়ানিয়ার বিরুদ্ধে ম্যাচের ২৫তম মিনিটে লেই গ্রিফিথসের অ্যাসিস্ট হতে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৭  ৪  ১ ২০১৮  ৭  ০ ২০১৯  ৮  ১ ২০২০  ৩  ০ ২০২১  ৮  ০ ২০২২  ১০  ২ ২০২৩  ৮  ১ ২০২৪  ২  ০ সর্বমোট  ৫০  ৫  তথ্যসূত্র  বহিঃসংযোগ                       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:ভ্যানকুভার ওয়াইটক্যাপস ফুটবল ক্লাবের খেলোয়াড় বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড়
রবার্ট এডওয়ার্ড হান্টার (২০ নভেম্বর, ১৮৮৬ – মার্চ ২৮, ১৯৭১) একজন আমেরিকান অপেশাদার গল্‌ফ খেলোয়াড় ছিলেন, যিনি ১৯০৪ গ্রীষ্মকালীন অলিম্পিকে একজন গল্‌ফ প্রতিযোগী ছিলেন।  ১৯০৪ সালে, হান্টার আমেরিকান দলে অংশগ্রহণ করেছিলেন যেটি স্বর্ণ পদক জিতেছিল।  তিনি এই প্রতিযোগিতায় চতুর্থ হন। ব্যক্তিগত প্রতিযোগিতায় তিনি যোগ্যতা নির্ধারনে ১৪তম স্থানে থাকেন এবং খেলার দ্বিতীয় রাউন্ডে বাদ পড়েন।  হান্টার ১৯১০ সালে কলেজিয়েট চ্যাম্পিয়নশিপ জেতেন। তথ্যসূত্র   বহিঃসংযোগ   প্রোফাইল  বিষয়শ্রেণী:১৮৮৬-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:মার্কিন পুরুষ গলফ খেলোয়াড় বিষয়শ্রেণী:অপেশাদার গলফ খেলোয়াড় বিষয়শ্রেণী:১৯০৪ গ্রীষ্মকালীন অলিম্পিকের পদক বিজয়ী বিষয়শ্রেণী:১৯০৪ গ্রীষ্মকালীন অলিম্পিকের গলফ খেলোয়াড় বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
নীলকন্ঠ পর্বত ভারতের উত্তরাখণ্ড রাজ্যে অবস্থিত হিমালয় পর্বতমালার এক পর্বত।   ভূগোল   নীলকন্ঠ পর্বত (উচ্চতা ) উত্তরাখণ্ড রাজ্যের চামোলী জেলায় গাড়োয়াল হিমালয় পর্বতমালার একটি পর্বত। এই পর্বত অলকানন্দা নদী উপত্যকায় বদ্রীনাথ শহর থেকে  পূর্বে অবস্থিত।   এই পর্বতের উত্তর পশ্চিমে শৃঙ্গ থেকে  নিচে সতোপন্থ হিমবাহ অবস্থিত। এই পর্বতের দক্ষিণ পশ্চিম দিকে পানপাতিয়া হিমবাহ ও পশ্চিম দিকে গঙ্গোত্রী হিমবাহ অবস্থিত।   আরোহণের ইতিহাস   নীলকন্ঠ পর্বতের খাঁড়া দেওয়াল ১৯৩৭ খ্রিষ্টাব্দের ফ্রাঙ্ক স্মাইথের পর্বতারোহণের চেষ্টা থেকে শুরু করে সাত বার পর্বতারোহণের চেষ্টাকে বিফল করেছে।  Himalayan Index ১৯৬১ খ্রিষ্টাব্দের ১৩ই জুন কর্ণেল নরিন্দর কুমারের নেতৃত্বে ও পি শর্মা, শেরপা লাকপা গিয়ালবু ও ফুর্বা লোবসাং সতোপন্থ হিমবাহে ঘাঁটি করে উত্তর দিকের পথ ধরে প্রথম শৃঙ্গ জয়ের দাবী করলেও এই অভিযানের সত্যতা নিয়ে বিতর্ক আছে। American Alpine Journal 1962, p. 272. Online link. এরপর ১৯৭৪ খ্রিষ্টাব্দের ৩রা জুন, ভারত তিব্বত সীমান্ত পুলিশের সোনম পুলজোর, কানহাইয়া লাল, দিলীপ সিং ও নিমা দোরজে পশ্চিম দিকের পথ ধরে উঠতে গিয়ে অসফল হয়ে উত্তর দিক দিয়ে শৃঙ্গ জয় করেন। American Alpine Journal, 1975, p. 208 ১৯৯৩ খ্রিষ্টাব্দে কর্ণেল চৌহান উত্তরপূর্ব শৈলশিরা ও ২০০০ খ্রিষ্টাব্দে মার্টিন মোরান পশ্চিম শৈলশিরা ধরে শৃঙ্গ জয় করেন।    তথ্যসূত্র   বিষয়শ্রেণী:উত্তরাখণ্ডের পর্বত
কনস্ট্যান্টাইন লিঙ্গডোহ মেঘালয় থেকে হিল স্টেট পিপলস ডেমোক্র্যাটিক পার্টির একজন ভারতীয় রাজনীতিবিদ ছিলেন। ১৯৯৩ সালে তিনি মেঘালয় বিধানসভা নির্বাচনে হিল স্টেট পিপলস ডেমোক্র্যাটিক পার্টির প্রার্থী হিসাবে নংপোহ আসন থেকে নির্বাচিত হয়েছিলেন। যেখানে তিনি মেঘালয়ের মুখ্যমন্ত্রী ডিডি লাপাংকে পরাজিত করেছিলেন।    তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:২০১৯-এ মৃত্যু বিষয়শ্রেণী:মেঘালয় বিধানসভার সদস্য বিষয়শ্রেণী:হিল স্টেট পিপলস ডেমোক্র্যাটিক পার্টির রাজনীতিবিদ বিষয়শ্রেণী:রী ভোঈ জেলার ব্যক্তি বিষয়শ্রেণী:মেঘালয় বিধানসভার সদস্য ১৯৯৩-১৯৯৮
ইসরায়েলি যুদ্ধাপরাধসমূহ বলতে ইসরায়েল রাষ্ট্র কর্তৃক এ পর্যন্ত সংঘটিত বিভিন্ন যুদ্ধাপরাধকে বোঝায়।   আরব–ইসরায়েল সংঘর্ষ (১৯৬৭–১৯৭০)   ১৯৬৭–১৯৭০ সালের আরব–ইসরায়েলি সংঘর্ষ চলাকালে ১৯৭০ সালের ৮ এপ্রিল ইসরায়েলি বিমানবাহিনী মিশরের বাহর এল-বকর শহরের একটি স্কুলের ওপর বোমাবর্ষণ করে। ইসরায়েলি বোমাবর্ষণের ফলে স্কুলটির ৪৬ জন শিক্ষার্থী নিহত ও ৫০ জনের বেশি আহত হয়^ "The War of Attrition as Reflected in Egyptian Sources" (1995), p. 107, by Mustafa Kabha (Hebrew)।   তথ্যসূত্র   বিষয়শ্রেণী:আরব-ইসরায়েলি সংঘাত
নিশা মোহতা (জন্ম ১৩ই অক্টোবর ১৯৮০ হিঙ্গানঘাটে)IM title application FIDE হলেন একজন ভারতীয় দাবা খেলোয়াড়, তিনি আন্তর্জাতিক মাস্টার (আইএম) এবং মহিলা গ্র্যান্ডমাস্টার (ডব্লিউজিএম) এর ফিদে খেতাব পেয়েছিলেন। তিনি ভারতের মহারাষ্ট্র রাজ্যের প্রথম ডব্লিউজিএম।   কর্মজীবন  নিশার জন্ম হয়েছিল ১৯৮০ সালের ১৩ই অক্টোবর, ভারতের মহারাষ্ট্র রাজ্যের ওয়ারধা জেলার একটি শহর হিঙ্গানঘাটে।  তিনি ১৯৯৫ সালের ২৬শে এপ্রিল তারিখে ১৪ বছর, ৬ মাস এবং ১৩ দিন বয়সে সর্বকনিষ্ঠ মহিলা আন্তর্জাতিক মাস্টার (ডব্লিউজিএম) হন। ১৯৯৬ সালের ডিসেম্বরে, ঈপ্সিত খেতাবটি অর্জনের জন্য নিশাকে ভারতের তৎকালীন প্রধানমন্ত্রী এইচ ডি দেবেগৌড়া নগদ পুরস্কার প্রদান করেন। নিশা ১৯৯৯ সাল পর্যন্ত ভারতের সর্বকনিষ্ঠ ডব্লিউজিএম-এর রেকর্ডটি ধরে রেখেছিলেন, তারপরে কোনেরু হাম্পি এসে এটি ভেঙে দিয়েছিলেন।  নিশা ২০০১ এবং ২০০৮ সালে মহিলাদের বিশ্ব দাবা চ্যাম্পিয়নশিপে অংশ নিয়েছিলেন। ২০০৫ সালে নিশা মোহতা মহিলা ভারতীয় দাবা চ্যাম্পিয়নশিপ জিতেছিলেন।  নিশা মোহতা ভারতীয় জাতীয় দলের হয়ে সালের মহিলাদের ২০০৪, ২০০৮ এবং ২০১০ সালের দাবা অলিম্পিয়াডে অংশ নিয়েছিলেন, তিনি ২০১৩ সালে মহিলাদের বিশ্ব দল দাবা চ্যাম্পিয়নশিপে খেলেছিলেন, ২০০৩, ২০০৫, ২০০৮,Nisha Mohota team chess record at OlimpBase.org এবং ২০০৯ সালের মহিলাদের এশিয়ান দল দাবা চ্যাম্পিয়নশিপে যোগ দিয়েছিলেন। এছাড়াও তিনি ২০১০ সালের এশিয়ান গেমস দাবায় ভাগ নিয়েছিলেন।  ব্রিটিশ গ্র্যান্ডমাস্টার নাইজেল শর্টের করা মন্তব্যের বিরুদ্ধে আপত্তি জানিয়ে, মোহতা নারীদের সমান অধিকারের পক্ষে বলেছেন। দাবা খেলায় মহিলারা যে বিশেষ সমস্যাগুলির মুখোমুখি হন, তিনি সেগুলি সম্বন্ধেও বলেছেন।Tiwari, Errol (17 May 2016). "Chess is not about gender, it’s about being smart". Stabroek News. Tiwari, Errol (24 May 2015). "International Master Nisha Mohota urges equal rights for women chess players". Stabroek News.   তথ্যসূত্র    বহিঃসংযোগ      বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ওয়ার্ধা জেলার ব্যক্তি বিষয়শ্রেণী:২০১০ এশিয়ান গেমসের দাবাড়ু বিষয়শ্রেণী:দাবার নারী গ্র্যান্ডমাস্টার বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:ভারতীয় নারী দাবাড়ু
থাম্ব|লোকটি তার অন্তর্বাসে একটি ক্যামেরা নির্দেশ করছে ডিক পিক হল একটি মানব শিশ্নের একটি চিত্র বা আলোকচিত্র, সাধারণত খাড়া, ইলেকট্রনিকভাবে (যেমন ইন্টারনেটে, এসএমএসের মাধ্যমে বা ক্লোজ-রেঞ্জ ফাইল শেয়ারিংয়ের মাধ্যমে) পাঠানো হয়। ডিক পিক শব্দটি ডিক থেকে উদ্ভূত হয়েছে, শিশ্নের অপশব্দ এবং পিক, ছবি শব্দের সংক্ষিপ্তকরণ। ডিক পিক একটি যৌন অনুশীলন এবং যৌনতাপূর্ণ বার্তার একটি রূপ।  প্রাপকের সম্মতিতে পাঠানো হলে, ডিক পিক ইতিবাচক মনস্তাত্ত্বিক এবং সম্পর্কের ফলাফলের সাথে যুক্ত।Marcotte, A. S., Gesselman, A. N., Fisher, H. E., Garcia, J. R. (2020). Women's and men's reactions to receiving unsolicited genital images from men. The Journal of Sex Research, 58(4), pp. 512–521.  যদি প্রাপকের সম্মতি ব্যতীত পাঠানো হয়, সেগুলি প্রদর্শনী বা যৌন হয়রানির একটি রূপ হতে পারে (সাইবার হয়রানি)। কিছু দেশে, যেমন যুক্তরাজ্য, অযাচিত নগ্ন ছবি পাঠানোর বিরুদ্ধে আইন আছে। অযাচিত ডিক পিক প্রায়শই সামাজিক নেটওয়ার্কের মাধ্যমে ব্যক্তিগত বার্তা দ্বারা পাঠানো হয়। উদাহরণস্বরূপ, রুশ সোশ্যাল নেটওয়ার্কিং সাইট ভিকে এবং বিশ্বব্যাপী সামাজিক নেটওয়ার্কিং সাইট ফেসবুক -এর মাধ্যমে ডিক পিক পাওয়ার অসংখ্য ঘটনা রয়েছে। ডিক পিকগুলি কখনও কখনও স্থানীয় ফাইল-শেয়ারিং প্রোগ্রামের মাধ্যমেও পাঠানো হয় যেমন এয়ারড্রপে অজানা প্রাপকদের কাছে, যা সাইবার ফ্ল্যাশিং নামে পরিচিত।   আরো দেখুন    সাইবারসেক্স  সাইবার বুলিং  প্রদর্শনীবাদ  প্রতিশোধ পর্ন   তথ্যসূত্র   বিষয়শ্রেণী:যৌনতা ও কম্পিউটিং বিষয়শ্রেণী:পর্নোগ্রাফি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:যৌন হয়রানি বিষয়শ্রেণী:যৌনক্রিয়া বিষয়শ্রেণী:শিশ্ন বিষয়শ্রেণী:ইন্টারনেট ট্রোলিং
হুকেরী () ভারতের কর্ণাটক রাজ্যের বেলগাভি জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩১ মিটার (২০৭০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হুকেরী শহরের জনসংখ্যা হল ১৯,৯০৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে হুকেরী এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
এই পাতার নিবন্ধগুলো যুদ্ধ প্রবেশদ্বারের বিশেষ নিবন্ধ।   ব্যবহার  The layout design for these subpages is at প্রবেশদ্বার:যুদ্ধ/বিশেষ নিবন্ধ/Layout.  Add a new Selected article to the next available subpage.   The "blurb" for all selected articles should be approximately 10 lines, for appropriate formatting in the portal main page.  Update "max=" to new total for its  on the main page.   নির্বাচিত নিবন্ধ তালিকা  প্রবেশদ্বার:যুদ্ধ/বিশেষ নিবন্ধ/১  প্রবেশদ্বার:যুদ্ধ/বিশেষ নিবন্ধ/২  প্রবেশদ্বার:যুদ্ধ/বিশেষ নিবন্ধ/৩  প্রবেশদ্বার:যুদ্ধ/বিশেষ নিবন্ধ/৪  প্রবেশদ্বার:যুদ্ধ/বিশেষ নিবন্ধ/৫  প্রবেশদ্বার:যুদ্ধ/বিশেষ নিবন্ধ/৬  প্রবেশদ্বার:যুদ্ধ/বিশেষ নিবন্ধ/৭  প্রবেশদ্বার:যুদ্ধ/বিশেষ নিবন্ধ/৮  প্রবেশদ্বার:যুদ্ধ/বিশেষ নিবন্ধ/৯  প্রবেশদ্বার:যুদ্ধ/বিশেষ নিবন্ধ/১০
একটি সংবাদ সাময়িকী বা সংবাদ পত্রিকা হল একটি টাইপ করা, মুদ্রিত এবং প্রকাশিত ম্যাগাজিন, রেডিও বা টেলিভিশন প্রোগ্রাম, যা সাধারণত দৈনিক/সাপ্তাহিক/পাক্ষিক বা মাসিক প্রকাশিত হয়, যা বর্তমান ঘটনা সম্পর্কে নিবন্ধগুলি নিয়ে গঠিত। নিউজ ম্যাগাজিনগুলি সাধারণত সংবাদপত্র বা নিউজকাস্টের চেয়ে বেশি গভীরতার সাথে গল্পগুলি নিয়ে আলোচনা করে এবং পাঠকের  মৌলিক তথ্যের বাইরে গুরুত্বপূর্ণ ঘটনাগুলি বোঝানোর বিষয়ে লক্ষ্য রাখে।  সংবাদ পত্রিকা সম্প্রচার রেডিও নিউজ ম্যাগাজিনগুলো টেলিভিশন নিউজ ম্যাগাজিনের মতই। রেডিও নিউজকাস্টের বিপরীতে, যা সাধারণত পাঁচ মিনিটের দৈর্ঘ্যের হয়, রেডিও নিউজ ম্যাগাজিনগুলি 30 মিনিট থেকে তিন ঘন্টা বা তার বেশি চলতে পারে।  টেলিভিশন নিউজ ম্যাগাজিনগুলি নিউজ ম্যাগাজিন প্রিন্ট করার জন্য একই ধরনের পরিষেবা প্রদান করে, তবে তাদের গল্পগুলি লিখিত নিবন্ধের পরিবর্তে ছোট টেলিভিশন ডকুমেন্টারি হিসাবে উপস্থাপন করা হয়। এই সম্প্রচারগুলি নিয়মিত নিউজকাস্টের চেয়ে নির্দিষ্ট কিছু বিষয়কে আরও গভীরভাবে কভার করার বিকল্প হিসাবে কাজ করে। সূত্র, প্রথম 1953 সালে বিবিসিতে প্যানোরামা দ্বারা প্রতিষ্ঠিত, বিশ্বজুড়ে সফল প্রমাণিত হয়েছে। টেলিভিশন নিউজ ম্যাগাজিনগুলি নিয়মিত নিউজকাস্টে দেখা না হওয়া বেশ কিছু গল্প সরবরাহ করে, যার মধ্যে সেলিব্রিটি প্রোফাইল, বড় ব্যবসার কভারেজ, লুকানো ক্যামেরা কৌশল, আরও ভাল আন্তর্জাতিক কভারেজ, অন্যায়ের প্রকাশ এবং সংশোধন, একটি শিরোনামের গল্পের গভীরভাবে কভারেজ এবং আলোচিত-বিষয় সাক্ষাত্কার।  মার্কিন যুক্তরাষ্ট্রে, 1990-এর দশকে টেলিভিশন নিউজ ম্যাগাজিনগুলি খুব জনপ্রিয় ছিল, কারণ তারা জাতীয় টেলিভিশন নেটওয়ার্ক নিউজ বিভাগে বিনিয়োগকে আরও ভালভাবে ব্যবহার করার একটি সস্তা এবং সহজ উপায় ছিল। টেলিভিশন নিউজ ম্যাগাজিনগুলি বেশিরভাগ টেলিভিশন নেটওয়ার্কে সপ্তাহে পাঁচ রাতে একবার প্রচারিত হয়Eclipsing the Nightly News | American Journalism Review . Ajr.org. Retrieved on 2011-05-28. যাইহোক, রিয়েলিটি শোগুলির সাফল্যের সাথে, নিউজ ম্যাগাজিনগুলি মূলত প্রতিস্থাপিত হয়েছে। রিয়েলিটি শোগুলি তাদের প্রতিস্থাপিত নিউজ ম্যাগাজিনের তুলনায় অল্প বয়স্ক এবং আরও বিশ্বস্ত শ্রোতা তৈরি করতে এবং অর্জন করতে কিছুটা কম খরচ করে। এইভাবে, শ্রোতারা একসময় নিউজ ম্যাগাজিন শোতে আকৃষ্ট হয়ে কেবল টেলিভিশনে চলে গেছে, যেখানে প্রকৃতি, বিজ্ঞান, সেলিব্রিটি এবং রাজনীতির মতো সাধারণ সংবাদ ম্যাগাজিনের বিষয়গুলির নিজস্ব বিশেষ চ্যানেল রয়েছে।  বেশিরভাগ বাণিজ্যিক সম্প্রচার টেলিভিশন স্টেশনে স্থানীয় সংবাদ থাকে যা স্থানীয় প্রেক্ষাপটে ইভেন্টের সংবাদ কভারেজকে নির্দেশ করে যা সাধারণত অন্যান্য এলাকার জন্য আগ্রহের বিষয় নয়, বা অন্যথায় জাতীয় বা আন্তর্জাতিক সুযোগের হতে পারে।   তথ্যসূত্র
দ্য ফ্রিম্যান, ফিলিপাইন স্টার  কর্তৃক প্রকাশিত ফিলিপাইনের সেবুতে প্রকাশিত একটি দৈনিক পত্রিকা। এটি সেবুর প্রথম সংবাদপত্র ছিল, যা ১০ মে ১৯১৯ সালে প্রথম প্রকাশিত হয়েছিল।  পত্রিকার মূলমন্ত্রটি হ'ল "সুষ্ঠু ও নির্ভীক"।   আরো দেখুন   সান.স্টার সেবু   দ্য ফিলিপাইন স্টার   তথ্যসূত্র    বহিঃসংযোগ  দ্য ফ্রিম্যান সংবাদপত্র  বিষয়শ্রেণী:ফিলিপাইনের সংবাদপত্র বিষয়শ্রেণী:ফিলিপাইনের দৈনিক সংবাদপত্র বিষয়শ্রেণী:১৯১৯-এ প্রতিষ্ঠিত সংবাদপত্র
শাহজালাল বিজ্ঞান ও প্রযুক্তি বিশ্ববিদ্যালয় বাংলাদেশের একটি পাবলিক বিশ্ববিদ্যালয়। এটি সিলেটে অবস্থিত। এখানে শাবিপ্রবি উইকিপিডিয়ান বলতে শাহজালাল বিজ্ঞান ও প্রযুক্তি বিশ্ববিদ্যালয়ের বর্তমান ও প্রাক্তন ছাত্রদের বুঝানো হয়েছে।  ব্যবহারকারীরা চাইলে তাদের নিজ নিজ পাতায়  ব্যবহার করতে পারেন। তাতে আপনার ব্যবহারকারী পাতায় স্বয়ংক্রিয় ভাবে :বিষয়শ্রেণী:শাবিপ্রবি উইকিপিডিয়ান যোগ হবে।  বিষয়শ্রেণী:বিশ্ববিদ্যালয় অনুযায়ী ব্যবহারকারী‎ বিষয়শ্রেণী:সিলেট উইকিপিডিয়ান